Document ID: 32014R1147

VYKONÁVACIE NARIADENIE KOMISIE (EÚ) č. 1147/2014
z 23. októbra 2014,
ktorým sa mení nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä jeho článok 20,
keďže:
(1)
V prílohe II k nariadeniu (ES) č. 2368/2002 sa uvádza zoznam účastníkov certifikačnej schémy Kimberleyského procesu a ich náležite určené príslušné orgány.
(2)
Predseda Kimberleyského procesu vydal 8. októbra 2014 oznámenie týkajúce sa bodu 13 rezolúcie Bezpečnostnej rady OSN 2153(2014) o ukončení opatrení na zabránenia dovozu surových diamantov z Pobrežia Slonoviny akýmkoľvek štátom. Predseda Kimberleyského procesu vo svojom oznámení vyzval všetkých účastníkov, aby prijali opatrenia s cieľom obnoviť obchod so surovými diamantmi s Pobrežím Slonoviny. Zoznam účastníkov v prílohe II ba sa mal preto upraviť.
(3)
Okrem toho by sa mala aktualizovať aj adresa kontaktného miesta Kambodže v prílohe II.
(4)
Príloha II k nariadeniu (ES) č. 2368/2002 by sa preto mala zodpovedajúcim spôsobom zmeniť.
(5)
S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
PRIJALA TOTO NARIADENIE:
Článok 1
Príloha II k nariadeniu (ES) č. 2368/2002 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. októbra 2014

Labels: 3
14
18